- Salmos
- <
- 4
- >

4
Bab-Dummadse wilesiid
David we-namaked narmaksad. Namakmalad-e-iduedga soglenaid:
We-namakleged, Neginotʼba namaklegoye.
1 Bab-Dummad, igar-bulegan-idu be an-irwa-gwisguedid.
An bese gotele, bitigi be an-itosana gadin.
Bab-Dummadye, an suli-suli itoged,
wis be an-bendake.
Wile be an-dake.
An bese-goled be an-itoge.
2 Emide, ¿sanagwadse bemar, an-nug-oichodiidi, iemaloye be soge?
¿Sana be ibmar-igarga-gwen-guosulidgi-alamakdimaladi, be iemaloye soge?
¿Sana be gakan-igarba-nanamalad, be iemaloye soge?
3 Be itomar, dule-Bab-Jehováʼba nue-nanadiile, Bab-Dummad, a-dulebina itogerba daed.
A-ular, Bab-Jehováʼse an gotele, an-itodaed.
4 Be sae-itoalile, nue salakarmar. Melle Bab-Dummadgi isgumalo.
Mutik be gabesokalir, bogidik be-ulubgi, be ibmar-imaksadgi nue-binsamai samalo.
5 Bab-Dummad-bese-ibmar-napiragwad-egismaidba Bab-Dummadga be ukmalo.
Melle Bab-Jehováʼgi be bengumalo.
6 Bukidar dulemar sogdidinanaed:
“¿Wede doa anmarga ibmar-nued wis oyogoe?”
Bab-Jehováʼye, wis be anmarga ibmar-nued oyoge,
be-sabgued be anmarse-oyoge.
7 Dulemar bukidar-masgunned-nikale, gobed-nikale, na weligwar itodidamalad.
Bab-Dummad, bedi a-dulemarba bur bule weligwar-itogega be an-imaked.
8 Bab-Jehová, ar bebi unnila an-edarbedisoggu, dobsulidgi an megidoed,
bogidikidgi an gabidoed.

- Salmos
- <
- 4
- >

© 2014 WBT