- Salmos
- <
- 126
- >

126
Neg-nugunonikidba weligwaled nagunonikid
We-namaked, Jerusalénʼse-nakwe-nadapir, namakleged.
1 Bab-Jehová dule-galesbukwamalad Sión-yarse gannar senonigusgua,
anmar gabdakmaiye bismalanad.
2 Anmar nue-alledii gusmalad.
Anmar weligwaledba onamakde gusmarbalid.
Dule-Bab-wissurmaladi sunmakdemalad:
“Bab-Jehová we-dulemarga ibmar-dummagan-nuegan imaksaye.”
3 Napiragwa, Bab-Jehová anmarga ibmar-dummagan-nuegan imaksad,
agala, anmar weligwar itoged.
4 Emisgine, Bab-Jehová, anmar-dulemar-galesbukwad gannar be sedage.
Igi be nega-dulesulidganba yar-Neguevʼye-nugad-e-dianmar gannar-dii-nikuega be imakdae,
deyobi, be anmar-dulemar-galesbukwad, gannar be sedage.
5 Dule boed-abalagi ibmar-gwag-digedi,
weligwaledgi e-sanmardi weed.
6 Ibmar-gwag-digegala, boed-abalagi alamaknai-damalad,
ibmar-sanmar-wesmalale, weligwaledba namakdaniki damalad.

- Salmos
- <
- 126
- >

© 2014 WBT